Dunyoning eng go‘zal 7 ayoli bilan tanishing (foto)

7mednews.ru sayti go‘zalligiga butun dunyo tan bergan eng chiroyli yetti nafar ayol nomini ma’lum qildi.

1985-yil aktyorlar oilasida tavallud topgan britaniyalik aktrisa Kira Naytli ilk bor kinoda yetti yoshida suratga tushgan. Kiraning aktrisalik mahoratiga “Karib dengizi qaroqchilari”, “Qirol Artur”, “Shaxsiy soqchi” singari bir qator filmlarda baho berish mumkin.

Amerikalik xonanda Beyonse ham butun dunyo bo‘yicha tan olingan eng go‘zal ayollardan biri bo‘lib, 1981-yil Texas shtatida tug‘ilgan. U mashhurlikka 1990-yillar oxirida erishdi. Beyonse 2001-yilda o‘zini kinofilmlarda ham sinab ko‘ra boshlagan.

Amerikalik aktrisa Kemeron Dias 1972-yilda tavallud topgan bo‘lib, unga mashhurlikni “Niqob” kinofilmi taqdim etgan. U “Ayollar sirlari”, “Jo‘natma”, “Otamning uyi” singari filmlarda rol ijro etgan.

Navbatdagi eng go‘zal ayol to‘qqiz yoshidan beri filmlarda rol ijro etadigan Skarlet Yoxansson bo‘lib, u 1984-yilda tavallud topgan. Skarletning aktrisalik mahoratiga “Qasoskor”, “Enaga kundaliklari” kabi filmlarda baho berish mumkin.

Steysi Keybler sayyoraning eng go‘zal ayollar ro‘yxatidan bir necha marotaba joy olgan. U 1979-yil AQShda tug‘ilgan. Steysi “Chak” (Chuck) “Onangiz bilan qanday tanishdim” (How I met your mother) singari jami 72 filmda rol ijro etgan.

Kelib chiqishi Janubiy Afrikadan bo‘lgan amerikalik model va aktrisa Sharliz Teron 1975-yilda tug‘ilgan. Sharliz kino olamiga 1995-yilda kirib kelgan bo‘lib, 2 Days in the Valley, Sweet November, 15 Minutes singari filmlarda rol ijro etgan.

Go‘zalligini butun dunyo tan olgan amerikalik aktrisa Anjelina Joli 1975-yil Los-Anjelesda tug‘ilgan. Uch bolani o‘z vasiyligiga olgan aktrisaning ayni damda olti nafar farzandi bor. Joli butun dunyoda nafaqat go‘zalligi, balki amalga oshirayotgan xayriya ishlari bilan ham mashhurdir.